RESOLUCIÓN do 5 de xullo de 2019 pola que se dá publicidade á relación das subvencións concedidas ao abeiro da Resolución do 31 de outubro de 2018 pola que se modifican as bases reguladoras para a concesión de subvencións a empresas illadas en zonas rurais para a contratación de servizos de banda larga ultrarrápida, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, aprobadas mediante a Resolución do 10 de marzo de 2017, e se procede á súa convocatoria para o ano 2019 (código de procedemento PR604A).
Axencia para a Modernización Tecnolóxica de Galicia — III. Outras disposicións — 19/07/2019

O 9 de novembro de 2018 publicouse no
Diario Oficial de Galicia
a Resolución da directora da Axencia para a Modernización Tecnolóxica de Galicia, do 31 de outubro de 2018, pola que se modifican as bases reguladoras para a concesión de subvencións a empresas illadas en zonas rurais para a contratación de servizos de banda larga ultrarrápida, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, aprobadas mediante a Resolución do 10 de marzo de 2017, e se procede á súa convocatoria para o ano 2019 (procedemento administrativo PR604A).
Así mesmo, o 9 de novembro de 2018 publicouse no
Diario Oficial de Galicia
o extracto da dita convocatoria, co identificador 421644 da Base de datos nacional de subvencións, de conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións.
Ao abeiro da dita convocatoria, con data do 3 de xuño de 2019 a directora da Axencia para a Modernización Tecnolóxica de Galicia ditou resolución de concesión e denegación de subvencións, con indicación de que se lles notificase aos interesados.
Segundo o establecido nos artigos 30.2 das bases reguladoras modificadas mediante a Resolución do 31 de outubro de 2018 e 20.8.b) da Lei 38/2003, do 17 de novembro, xeral de subvencións, as subvencións concedidas serán publicadas no
Diario Oficial de Galicia
e tamén remitidas á Base de datos nacional de subvencións.
Faise constar que, consonte o establecido no artigo 6 da Resolución do 31 de outubro de 2018, as actuacións están cofinanciadas nun 75 % polo Fondo Europeo Agrícola de Desenvolvemento Rural (Feader), nun 7,5 % polo Ministerio de Agricultura, Pesca e Alimentación e nun 17,5 % pola Xunta de Galicia, no marco da submedida 7.3 de «apoio ás infraestruturas de banda larga, en particular á súa creación, mellora e ampliación, ás infraestruturas de banda larga pasivas e á oferta de acceso á banda larga e a solucións de Administración electrónica» do Programa de desenvolvemento rural de Galicia 2014-2020 (PDR 2014-2020), aprobado pola Decisión de execución da Comisión C (2015) 8144, do 18 de novembro.
Así mesmo, cómpre sinalar que, segundo o establecido no artigo 8 das bases reguladoras da convocatoria aprobada mediante a Resolución do 11 de xaneiro de 2018, as subvencións concedidas ao abeiro das presentes bases quedan sometidas ao réxime de axudas de minimis, polo que non poderán exceder os límites cuantitativos establecidos nos regulamentos seguintes: Regulamento (UE) nº 1407/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352, do 24 de decembro de 2013) e Regulamento (UE) nº 1408/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis no sector agrícola (DOUE L 352, do 24 de decembro de 2013), segundo proceda.
En consecuencia, resolvo que se publique a relación de expedientes que resultaron beneficiarios da subvención, que se incorpora como anexo a esta resolución, e que se remita a información da concesión á Base de datos nacional de subvencións.
Santiago de Compostela, 5 de xullo de 2019
a) Norma reguladora da convocatoria: Resolución do 31 de outubro de 2018 pola que se modifican as bases reguladoras para a concesión de subvencións a empresas illadas en zonas rurais para a contratación de servizos de banda larga ultrarrápida, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, aprobadas mediante a Resolución do 10 de marzo de 2017, e se procede á súa convocatoria para o ano 2019 (procedemento administrativo PR604A; DOG núm. 214, do 9 de novembro de 2018).
b) Programa: 571A.
c) Crédito orzamentario: 04.A1.571A.770.0. Achegas ás empresas para o desenvolvemento da sociedade da información.
d) Finalidade: subvencións a empresas illadas en zonas rurais para a contratación de servizos de banda larga ultrarrápida en zonas que non conten con acceso a este tipo de redes nin que existan plans de despregamento en curso para estas redes e, polo tanto, a empresa estea illada destas redes.
e) Entidades beneficiarias e cantidades concedidas de subvención para o ano 2019.